Paul Poom (näitleja)
Paul Poom (sündinud 30. juunil 1958) on endine eesti näitleja. Paul Poom lõpetas 1976. aastal Tallinna 37. Keskkooli ja 1980. aastal Tallinna Riikliku Konservatooriumi lavakunstikateedri IX lennu. Aastatel 1980–1988 töötas Eesti Draamateatris. Ta on osalenud Eesti Raadio kuuldemängudes ja Eesti Televisiooni telelavastustes. Paul Poomi esimene teatriroll oli 1978. aastal Eesti Draamateatris, esimene tuntum roll aga don Juani osatäitmine IX lennu diplomietenduses "Don Juan ehk Peetri pidusöök". Tema hilisemad tuntumad rollid on osatäitmine telelavastuses "Vandersellid", Timotheus von Bocki roll Mikk Mikiveri lavastuses "Keisri hull", Guillaume'i roll Eero Spriidi lavastuses "Mamouret", jt. Ta on olnud mitme lavastuste muusikaline kujundaja ja lavastaja assistent ("Makarenko koloonia" ).